Kaapstad kry dalk ‘slim’ toiletteArgieffoto Die Stad Kaapstad oorweeg dit om mikroskyfies op draagbare toilette aan te bring wat sal monitor of dit in stand gehou of rondegeskuif word. Volgens die Cape Times volg die besluit na ŉ onlangse oudit in Khayelitsha wat bevind het dat die toilette nie behoorlik skoongemaak of in stand gehou word nie. Ernest Sonnenberg, van die burgemeesterskomitee, het gesê die oudit moet eers behoorlik bestudeer word, maar in die stadium is die mikroskyfies ŉ moontlikheid om die probleem op te los. Sonnenberg het gesê van 2006 en 2007 tot 2011 en 2012 het die hoeveelheid toilette in informele nedersettings van 10 591 tot 34 225 toegeneem. Hy sê dié toename maak dit moeilik vir die stad om al die sanitasiedienste behoorlik in stand te hou. Volgens die berig is meer as die helfte van die 256 toilette in Khayelitsha onbruikbaar, 170 is erg beskadig en ŉ gemiddeld van 17 gesinne deel ŉ toilet. – Sapa